Angin kieli

Angin kieli eli Angenstanian kieli "Angen Talen" on maktabulaisten kielten maktabulaiskielten haaraan kuuluva kieli, jolla on miljardeja puhujia ja sitä puhutaan globaalisti, pääosin Angenstanian, Maktabun ja Särkkäin alueella. Angenstanian kieli on levinnyt kolonisaation ja valloitussotien myötä ympäri maailmaa ja on ylivoimaisesti maailman puhutuin kieli.

Angin kieli pohjautuu pääasiassa muinaismaktabun kieleen, josta myös nykymaktabun kieli on periytynyt ja näiden kielten puhujat kykenevät ymmärtämään suhteellisen hyvin toisiaan. Angin kielestä on olemassa kaksi nykyisin käytettävää versiota: ns. kirja-angi, jota pidetään ulkopuoliselle vaikeampana ymmärtää ja joka perustuu voimakkaammin muinaismaktabun kielioppiin ja sanoihin, sekä uusangi, jota pidetään ulkopuolisten kannalta helpompana ymmärtää ja oppia ja jossa on vaikutteita angenstanialaisista murteista ja paikallisista kielistä sekä puhekielestä ja kielioppi on yksinkertaistetumpaa. Kirja-angia käytetään lähinnä juhlavissa tilaisuuksissa sekä virallisissa asiakirjoissa, kun taas uusangia käytetään arkisessa kommunikaatiossa ja nykyään myös yleisesti kirjallisuudessa.

Angenstanian kieltä on käytetty asiakirjoissa aktiivisesti vain noin 1000 vuoden ajan, joskin sitä on myös käytetty vähemmässä määrin ennen sitä. Syy angin kielen vajavaiseen kehitykseen löytyy Angenstanian alueen aatelistosta: angiaatelisto käytti muinaismaktabun ja kirjamaktabun kieltä aina 1400-luvulle asti kaikessa kommunikaatiossa ja virallisissa asiakirjoissa viestiäkseen omaa yhteiskunnallista asemaansa. Kuitenkin keskiajan lopussa ja uuden ajan alussa angin kirjakieli kehittyi huomattavasti ja se korvasi sivistyneistön kielenä maktabun kielen. Tämä johti myös siihen, että angin kieli kehittyi varhaista etäämmälle maktabun kielestä. 1600-luvulla angin kielestä tuli maailman hovien virallinen kieli, jota sivistyneistö kautta maailman käytti.

1800-luvulla angi nousi maailman